Անուն եւ ազգանուն Աշխատանքի եւ զբաղվածության ծառայություններում, որպես կանոն, ցուցադրական ստենդներով տեղեկություններ են տրվում տարբեր ոլորտներում ազատ աշխատատեղերի առկայության մասին: Աշխատանքը մարդու նյութական եւ հասարակական նպատակաուղղված գործունեությունն է` անհատական ու հասարակական կարիքները բավարարելու, կյանքն առավել հարմարավետ, ապահով ու բարեկեցիկ դարձնելու համար: Աշխատանքը մարդու գոյության պայման է, բնական անհրաժեշտություն, առանց որի չէր լինի մարդկային կյանքը: Աշխատանքը վճռորոշ դեր է ունեցել մարդու ձեւավորման գործում: Աշխատանքի շնորհիվ է մարդն առանձնացել կենդանական աշխարհից եւ նրանից տարբերվել` աշխատանքի գործիքներ պատրաստելով: Ի տարբերություն կենդանու բնազդային գործողությունների՝ մարդու աշխատանքային գործունեությունը հատկանշվում է որոշակի նպատակաուղղվածությամբ: Աշխատանքը լինում է մտավոր եւ ֆիզիկական, որոնք լրացնում են միմյանց: Ներգործելով բնության վրա եւ վերափոխելով այն՝ մարդը միաժամանակ փոփոխում է նաեւ սեփական վարքագիծը: Աշխատանքում նա կատարելագործվում է, ամրապնդվում ֆիզիկապես եւ հոգեպես, ի հայտ են գալիս նրա շնորհքը, տաղանդն ու ընդունակությունները, ընդլայնվում են գիտելիքները: Աշխատանքը մարդուն ուժ եւ վստահություն է հաղորդում, նրան օժտում կարգապահությամբ եւ պատասխանատվությամբ՝ ստանձնած գործի նկատմամբ: Մարդու մեջ աշխատասիրություն պետք է սերմանել մանկուց՝ ընտանիքում, դպրոցում եւ այլուր: Հանձնարարությունները ժամանակին եւ խնամքով կատարելը երեխաների մեջ դաստիարակում է պատրաստակամություն աշխատանքի, ուշադրություն ընտանիքի եւ շրջապատի նկատմամբ, ինքնուրույնություն եւ ստեղծագործական մոտեցում, նպաստում մտահորիզոնի ընդլայնմանը, մասնագիտական կողմնորոշմանը եւ այլն: Աշխատանք ունենալը, ճիշտ վարձատրվելը եւ պաշտպանված լինելը մարդու համար միշտ եղել է գերխնդիր: Զբաղված է համարվում այն անձը, ով ունի աշխատանք եւ բավարար վաստակ բարեկեցիկ ապրելու համար: Յուրաքանչյուր անձ ունի աշխատանքի ընտրության ազատություն: Աշխատողի եւ հիմնարկության միջեւ կնքվում է աշխատանքային համաձայնագիր (պայմանագիր), որի մի կողմը՝ աշխատողը, հանձ է առնում կատարել որոշակի աշխատանքային պարտավորություններ, իսկ մյուս կողմը՝ հիմնարկի տնօրինությունը, պարտավորվում է կազմակերպել նրա աշխատանքը եւ վարձատրել ըստ կատարված աշխատանքի որակի ու քանակի: Համաձայնագրով հաստատվում է նաեւ աշխատանքի կատարման կանոնակարգը: Գոյություն ունեն աշխատանքի պետական եւ մասնավոր ոլորտներ: Պետական ոլորտի աշխատողները կոչվում են քաղծառայողներ: Վերջիններս պարբերաբար մասնակցում են քաղծառայողի մրցույթի. աշխատատեղն զբաղեցնում է մրցույթը շահած անձը: Մասնավոր ոլորտում գործարար անհատը՝ գործատուն, իր առաջադրած պայմաններով ընդունում կամ վարձում է աշխատողին: Հատկապես այդ ոլորտում զբաղվածները միշտ համարվել են խոցելի շերտ եւ որոշակի իրավասու կառույցների աջակցության կարիք ունեցել, որոնք գործատուից պետք է պահանջեն իրենց շահերը պաշտպանող աշխատանքային բնականոն պայմաններ եւ աշխատանքին համարժեք վարձատրություն: Նման կառույցներ ստեղծվել են դեռեւս XIX դարի վերջին. Անգլիայում դրանք կոչվել են տրեդյունյոններ, ԱՄՆ-ում, Ռուսաստանում եւ այլ երկրներում՝ արհեստակցական միություններ, հայ իրականության մեջ՝ համքարություններ: Այս կառույցների գործառույթը գործատուների հետ բանակցությունների միջոցով որոշակի փոխհամաձայնության հասնելն է, որը ձեռնտու է եւ՜ գործատուին, եւ՜ վարձու աշխատողին: Փոխհամաձայնության չհասնելու դեպքում աշխատողները հաճախ դիմում են ծայրահեղ քայլի՝ գործադուլի: Այս եւ այլ իրավիճակներում (օրինակ՝ եթե աշխատանքը կյանքի համար վտանգավոր է, կամ աշխատողն առանց բավարար հիմքերի հեռացվել է աշխատանքից եւ այլն) արհմիություններն աջակցում են աշխատողներին: 1992թ-ից ՀՀ աշխատանքի եւ սոցիալական հարցերի նախարարությանն առընթեր գործում է «Զբաղվածության պետական ծառայություն» գործակալությունը, որն իրականացնում է զբաղվածության կարգավորման պետական քաղաքականություն: Գործակալությունն աջակցում է աշխատանք փնտրողներին տեղավորվելու աշխատանքի, իսկ գործատուներին՝ ձեռք բերելու որակյալ մասնագետներ, նաեւ սահմանում է գործազրկության նպաստ՝ որոշակի ժամկետով, անցկացնում մասնագիտական ուսուցման անվճար դասընթացներ, համագործակցում է միջազգային կազմակերպությունների հետ, իրականացնում աշխատաշուկայի կարգավորման համատեղ ծրագրեր եւ այլն:


source: fineweb

text: Քրիստինե Պեպելյանն իր նոր՝ «Կամաց- կամաց» երգի տեսահոլովակի պրեմիերան իրականացրել է շնորհանդեսով։ Փակ երեկույթին մասնակցել են նրա մտերիմներն ու աշխատանքային թիմը: Հրավիրյալների թվում են եղել Արամեն ու Աննան, Արսեն Սաֆարյանը, Արփի Գաբրիելյանը, Անահիտ Սիմոնյանը, Դիանա Շատվերյանը, Սոֆյա Գուլյանը, Ալեքսանդր Բաբասյանը, Վիկա Մարտիրոսյանը, երաժիշտներ Կարենն ու Սեւակը, Սարոն, Էլեն Սարգսյանը եւ այլք։ BRAVO.am-ն արդեն տեղեկացրել է, որ Գուրո Գասպարյանի ու Նարեկ Ստամբոլցյանի հեղինակած երգի տեսահոլովակը նկարահանվել է մարտին՝ Փարիզում, ռեժիսորն Արթուր Մանուկյանն է, ոճաբանը՝ Արամ Նիկոլյանը: Քրիստինեն մեզ հետ զրույցում հայտնել է, որ երեկույթի նպատակը գործընկերներին ուրախացնելն էր.«Այս միջոցառումն արել եմ՝ իմ թիմին շնորհակալություն հայտնելու համար, որ իրենց լավ զգան եւ մեր համատեղ աշխատանքի հետ կապված գեղեցիկ օր ունենան։ Պլանավորել էի, որ հյուրերս իրենց հանգիստ ու ազատ զգան։ Առաջին դիտողների արձագանքը դրական է, նույնիսկ հուզված էին երգի էմոցիաներից»։ Նյութն ամբողջությամբ՝ սկզբնաղբյուր կայքում։


Ռոբերտ Քոչարյանի պաշտպան. Քննությունը գնացել է մեղադրական ապացույցներ հավաքելով - Պանորամա | Հայաստանի նորություններ Իրավունք 11:31 03/02/2020 Հայաստան «Դատախազությանը եւ Հատուկ քննչական ծառայությանը վստահելու որեւէ հիմք չունենք»,- Վերաքննիչ քրեական դատարանում ՀՀ երկրորդ նախագահ Ռոբերտ Քոչարյանի պաշտպաններին՝ «Մարտի 1-ի» ամբողջական նյութերի տրամադրման դեմ դատախազության կողմից բերված բողոքի քննության ժամանակ ասաց պաշտպան Հովհաննես Խուդոյանը: Այնուհետեւ նշեց, թե որտեղից է գալիս այդ անվստահությունը. «Դա սկսվել է նրանից, որ այն միջնորդությունը, որը ներկայացրել եմ ՀՔԾ քննիչին՝ խնդրելով տրամադրել գործի նյութերը՝ նախ նույն գործի նյութերն են, անհրաժեշտ է տեսնել, արդյո՞ք պաշտպանության համար այնտեղ կարեւորություն ունեցող նյութեր կան, թե ոչ, երկրորդ՝ վարույթ իրականացնող մարմինը նախկինում արդեն իսկ դրսեւորել է վարքագիծ քրեական գործի նյութերը մեզանից թաքցնելու համար»: Նրա խոսքով, իրենք չեն ուզում որեւէ այլ քրեական գործի նյութեր, ուզում են այն քրեական գործի նյութերը, որի շրջանակներում քննություն է իրականացվում: «Երբ որ քննիչը նման պատասխան է տալիս, որ առանձնացրել են մեղադրանքն հիմնավորող ապացույցներ, սա ամենեւին պատահականություն չէ, եւ քննությունն ամբողջությամբ, մենք վստահություն ունենք, որ գնացել է հենց այդ ուղղությամբ՝ հավաքել մեղադրական ապացույցներ եւ փորձել հնարավորինս խուսափել արդարացնող ապացույցներից: Երբ դատախազությանը բողոք ենք ներկայացնում, որ ձեր հսկողության ներքո աշխատող քննություն իրականացնող քննիչը նման պատասխան է տալիս եւ գործով առանձնացրել է միայն մեղադրանքն հիմնավորող ապացույցներ, մենք չենք տեսնում արդյոք կան այլ ապացույցներ, որոնք պաշտպանական կողմը կարող է օգտագործել, ստանում ենք համառող բովանդակության պատասխան, այստեղ մի քիչ արդեն փոփոխված՝ քննիչը ներկայացրել է մեղադրյալին վերաբերող բոլոր ապացույցները»,- ասաց Հ.Խուդոյանը: Նա նշեց, որ այս բողոքի քննությունը չի վերաբերում նրան, թե պարոն Քոչարյանը որեւէ բանում մեղավոր է, թե ոչ, բողոքի քննությունը չի ենթադրում պետք է անձն ազատ արձակվի, թե ոչ, գործի վարույթը պետք է ավարտվի, թե ոչ. «Այն դատական ակտը, որը ենթադրում է դուք պետք է կայացնեք այս գործի քննության արդյունքում, որեւէ կերպ մեկ անձի օգտին կամ վնաս չի լինում: Այս դատական ակտը, որ ակնկալում ենք ձեզանից, կրկին ասում եմ՝ իրականում չեմ ակնկալում ձեզանից, նրա մասին է, թե արդյոք ի վերջո «Մարտի 1-ի» քրեական գործը ստանալու է ամբողջական, լրիվ եւ բազմակողմանի քննություն, արդյոք մեր հանրությունը բավարարված է իրեն զգալու այս գործի քննությունից: Այս գործից դրվագներ են առանձնացվելու ծաղկաքաղի տեսքով, հրամցվեն մեր հանրությանը, որ սա է «Մարտի 1-ի» գործի ամբողջական բացահայտումը: Այս գործի քննությունը հենց այդ նպատակն ունի: Իրականում պաշտպանության կողմը չպետք է շահագրգռված լինի այս գործի ամբողջական քննությունից, որովհետեւ պաշտպանական կողմին միշտ ձեռք է տալիս, որ գործը լինի թերի, ունենա վրիպակներ, սխալ իրավական գնահատականներ, իրար հակասող ցուցմունքներ, լինեն տվյալներ, որոնք ամեն անգամ օգտագործվելու են թե ներպետական, թե միջազգային ատյաններում: Բայց խոսքը նրա մասին է, որ ստեղծվել է իրավիճակ, որ մենք ենք ուզում գործի ամբողջական քննություն իրականացվի»: Նշենք, որ Երեւանի ընդհանուր իրավասության դատարանը՝ դատավոր Արման Հովհաննիսյանի նախագահությամբ, բավարարել էր ՀՀ երկրորդ նախագահ Ռոբերտ Քոչարյանի պաշտպան Հովհաննես Խուդոյանի բողոքը, որով պաշտպանը պահանջում էր տրամադրել «Մարտի 1»-ի մայր գործով բոլոր նյութերը, այլ ոչ թե՝ առանձնացված մասը։ Դատախազ Պետրոս Պետրոսյանն այսօրվա նիստում ասաց, որ առաջին ատյանի դատարանը դուրս է եկել միջդատական վարույթի դատական վերահսկողության իր լիազորությունների սահմաններից, քննարկման առարկա է դարձրել այդ գործառույթի շրջանակներում լուծման ոչ ենթակա հարց: «Առաջին ատյանի դատարանի որոշումը օրինական պատճառաբանված եւ հիմնավոր չէ, դատարանը թույլ է տվել դատական սխալ, որն ազդել է գործի ելքի վրա, ուստի որոշումը ենթակա է ամբողջությամբ բեկանման: Դատարանին խնդրում ենք վերաքննիչ բողոքի արդյունքներում Երեւան քաղաքի իրավասության դատարանի որոշումը բեկանել, կայացնել նոր դատական ակտ՝ մերժելով պաշտպան Խուդոյանի միջնորդությունը»,- ասաց դատախազը: Դատավորը Արմեն Դանիելյանը հայտարարեց, որ դատական ստուգումն ավարտվեց, դատարանը հեռանում է խորհրդակցական սենյակ՝ դատական ակտ կայացնելու, որը կհրապարակվի փետրվարի 6-ին ժամը 10:30-ին:


text: «Ժամանակ Երեւան»-ը, անդրադառնալով Սերժ Սարգսյանի կարգախոսին` «Առա’ջ, Հայաստան», պարզաբանում է. - «Այս կարգախոսի հեղինակը նրա փեսա, նախընտրական շտաբում քարոզչության պատասխանատու Միքայել Մինասյանն է, որն իր միջնակարգ եւ բարձրագույն կրթությունն ստացել է Իտալիայում: «Առա’ջ, Հայաստան» կարգախոսն ըստ էության 1994 թվականին ստեղծված «Ֆորցա Իտալիա» (Առա’ջ, Իտալիա) կուսակցության անվան եւ կարգախոսի պարզ նմանակումն է»: Թերթը տեղեկացնում է, որ «այս կուսակցությունը, որը ղեկավարում է Իտալիայի նախկին վարչապետ Սիլվիո Բեռլուսկոնին, 1994 թվականին համանուն «Առա’ջ, Իտալիա» կարգախոսով մասնակցելով խորհրդարանական ընտրություններին, պարտություն է կրել»: «Առավոտի»-ի գլխավոր խմբագիրը, Ամանորի եւ նախագահական ընտրությունների նախապատրաստման մեջ որոշակի նմանություններ տեսնելով, զուգահեռել է. - «Դեկտեմբերի վերջին մարդիկ վազվզում են խանութներով եւ շուկաներով, զանազան կենդանիների բդեր են ձեռքբերում, տան տիկնայք խելքից դուրս սալաթներ են կտրտում՝ մոտավորապես երեք անգամ ավելի շատ, քան անհրաժեշտ է՝ հույս ունենալով, որ տնեցիները եւ հյուրերը այդ ամենը կուտեն։ Ընտրություններից առաջ էլ թեկնածուներն ու նրանց քարոզիչները ճամփորդում են Հայաստանով մեկ եւ վստահեցնում, որ եթե իրենք նախագահ չդառնան, երկրագունդը ճեղքեր կտա, երկնքից կրակ կթափվի, գետերը կհոսեն հակառակ ուղղությամբ, իսկ արեգակը կխավարի։ Դա նույնպես արվում է այն հույսով, որ ժողովուրդը այդ ամենը կուլ կտա»։ «Արդյունքը մոտավորապես նույնն է», - եզրակացրել է խմբագիրն ու մանրամասնել. - «Թեկնածուների շքեղ պաստառներից մնում են թղթերի փռթիկներ, իսկ ամանորյա ճոխ սեղաններից՝ թթված սալաթներ եւ վերջնականապես «կազմաքանդված» խոզի բուդը»։ «Հայք»-ը, հղում անելով Հանրապետականներին մոտ կանգնած աղբյուրներին, փոխանցել է, որ «օրերս Սերժ Սարգսյանը Ռոբերտ Քոչարյանի սեղանին դրել է անկախ սոցիոլոգիական հետազոտությունների արդյունքները եւ առաջարկել շինծու պատճառաբանությամբ չգրանցել ՀՀ առաջին նախագահ Լեւոն Տեր-Պետրոսյանի թեկնածությունը»։ «Ռոբերտ Քոչարյանը, որը լրջորեն անհանգստացած է իր ապագայով, Սերժ Սարգսյանին ասել է, թե ինքը կընդունի ցանկացած որոշում, որը կընդունի Սերժ Սարգսյանը։ Իր հերթին Սերժ Սարգսյանը չի թաքցրել մտահոգությունը, թե Տեր-Պետրոսյանին չգրանցելով՝ Հայաստանը դեմ դուրս կգա թե’ Արեւմուտքին, թե’ Ռուսաստանին։ Քոչարյանն էլ, պատասխանատվության բեռը թողնելով Սերժ Սարգսյանի ուսերին, նրան առաջարկել է համարձակ որոշում կայացնել», - գրել է թերթն ու հավելել. - «Սերժ Սարգսյանը հայտնվել է ծանր ապրումների մեջ, եւ մասնավոր զրույցներից մեկի ժամանակ ասել է, որ եթե եթերը բացվի Լեւոն Տեր-Պետրոսյանի առջեւ, ապա իրավիճակը կդառնա անվերահսկելի»։ «Հայոց Աշխարհ» թերթի հարցազրույցում ՀՀԿ-ի փոխնախագահ Գալուստ Սահակյանն ասել է. - «Հավատացած չեմ, որ նախագահական ընտրությունների միակ խնդիրը երկրի նախագահին որոշելն է։ Նախագահական լավ, ազատ ու արդար ընտրությունների արդյունքում առողջանում է նաեւ քաղաքական դաշտը։ Որոշակիանում է նաեւ, թե կուսակցությունները ինչպիսի դերակատարում պետք է ունենան»։ «Սա նշանակում է, որ երկրորդ ու հաջորդ տեղերը ստացած թեկնածուներին սատարող կուսակցությունները եւս քաղաքական դաշտում իրենց տեղն ամրագրելու խնդիրներն ունեն։ Արժեքներ կան, որ եթե անգամ գերակայող չեն, սակայն անհրաժեշտ են», - բխեցրել է Հանրապետականի փոխնախագահը: «Ժամանակ-Երեւան» թերթի խմբագրականը իր հերթին շեշտադրել է. - «Տեսականորեն Հայաստանում իշխող ռեժիմը թույլատրում է ընդդիմադիր կուսակցությունների գոյությունը։ Գործնականում, սակայն, նրանց համար հասանելի չեն էլեկտրոնային զանգվածային լրատվամիջոցներն ու նախընտրական լայն քարոզարշավներ իրականացնելու, բողոքի զանգվածային գործողություններ եւ դատական կարգով արդարությունը հաստատելու կամ վերականգնելու հնարավորությունները։ Վերջին մեկ ամսվա ընթացքում ընդդիմադիրների նկատմամբ կիրառվող տոտալ բռնաճնշումները՝ ընդհուպ թռուցիկ փակցնող երիտասարդներին ծեծի ենթարկելու, խաղաղ երթի մասնակիցներին ձերբակալելու փաստերը, ուղղակի այդ ամենի վառ ապացույցներն են»: «Այսպիսի Հայաստանում ժողովրդավարությունն անհնար է ու եթե ընդդիմության ընդգծված թեկնածուն կամ թեկնածուները որոշել են օրենքի տառին եւ ոգուն համապատասխան քաղաքական պայքար մղել, ապա առնվազն պետք է նրան կամ նրանց հուշել, որ մենք 2003 թվականին այդ ջուրը մտել եւ պարտվել ենք», - եզրակացրել է խմբագրականը։ «Հայկական ժամանակ»-ը գրում է. - «Սերժ Սարգսյանը վերջին օրերին հաճելի անակնկալ է մատուցել հայ հանրությանը. նա հրապարակային միջոցառումների է ներկայացել այնպիսի մի բաճկոնով, ինչպիսին ոչ պաշտոնական հանդիպումների ժամանակ օգտագործում է ՌԴ նախագահ Վլադիմիր Պուտինը: Խոսքը մորթիով շրջանակված կապիշոնով բաճկոնի մասին է, ինչպիսին ոչ պաշտոնական այցերի ժամանակ հագնում է ՌԴ նախագահը»: «Սա, թերեւս, նշանակում է, որ Սարգսյանը իր իմիջի բարձրացման համար այլ բան մտածել չի կարող, քան ՌԴ նախագահին կապկելը», - եզրակացնում է թերթը: Ատոմ Մարգարյան


Թուրքիայի ոստիկանությունը ահաբեկչության գործի շրջանակներում հարցաքննել է «Քուրդիստանի ազատության բազեներ» (TAK) խմբավորման անդամներ Զոզամ Քութումին, Մեհմեթ Էմին Թորենին եւ Գյուլշեն Բահադիրին։ Վերջիններս մասնակցություն են ունեցել Ստամբուլում պայթյունների կազմակերպմանը 2016-ին, փոխանցում է Ermenihaber-ը: Հարցաքննության ժամանակ հայտնի է դարձել, որ քուրդ զինյալները պատրաստվում էին մահափորձ կատարել Թուրքիայի նախագահ Ռեջեփ Թայիփ Էրդողանի դեմ։ Հիշեցնենք, որ 2016թ. դեկտեմբերի 10-ի երեկոյան Ստամբուլի Բեշիքթաշ շրջանում գտնվող «Vodafone Arena» մարզադաշտի հարակից տարածքում տեղի ունեցած պայթյունների հետեւանքով զոհերի թիվը հասել էր 46-ի։ Իսկ 2016թ. հունիսի 7-ին, Ստամբուլի Վեզնեջիլեր թաղամասում տեղի ունեցած հզոր պայթյունից սպանվել էր 12 մարդ, վիրավորել՝ 44-ը։


«Վրաստանի հետ զուգահեռների անցկացումն անխուսափելի է». Վահե Դավթյան ‹ ԱՐՑԱԽ ԼՐԱՏՎԱԿԱՆ Կիրակի, 05 հուլիսի, 2020 թ., 18:10


Եթե հակամարտությունը սառեցված լիներ, հրազենից մահացության դեպքեր չէին լինի - Քաղաքականություն - Lragir.am - Հայաստանն առցանց Եթե հակամարտությունը սառեցված լիներ, հրազենից մահացության դեպքեր չէին լինի Քաղաքականություն - Ուրբաթ, 11 Մայիսի 2012, 16:56 «Լեռնային Ղարաբաղի հակամարտությունը, այսպես կոչված, սառեցված հակամարտություններից ամենաբարդերից մեկն է: Իհարկե, սառեցված բառն այնքան էլ տեղին չէ այս դեպքում: Եթե հակամարտությունը սառեցված լիներ, հրազենից մահացության դեպքեր չէին լինի»,- այսօր Երեւանում լրագրողների հետ հանդիպմանն ասաց Եվրոպայի Լիբերալ-դեմոկրատների եւ բարեփոխումների կուսակցության նախագահ Սըր Գրեմ Ուոթսոնը: Նրա խոսքով` հակամարտությունը սառեցված կարելի է համարել այն տեսնակյունից, որ դժվար է շարժվելու տեղ գտնել եւ որեւէ քայլ անել: Գրեմ Ուոթսոնը ցանկանում է, որպեսզի Եվրամիությունն օգատագործեր դիվանագիտական ճանապարհները` ղարաբաղյան հակամարտությունը քայլ առ քայլ լուծելու համար: «Ես չեմ կաող ասել, թե ով է իրավացի, ով՝ սխալ: Մի բան կարող եմ ասել, որ երբեք ոչ մի զինված հակամարտություն չի կարող որոշել, թե ով է արդարացի, ով մեղավոր: Զինված հակամարտության արդյուքնում միայն պարզվում է, թե ով է մնում կենդանի»,- ընդգծեց նա: Անդրադառնալով հայ-թուրքական հարաբերություններին` Եվրոպայի Լիբերալ-դեմոկրատների եւ բարեփոխումների կուսակցության նախագահը նշեց, որ իրենք` որպես լիբերալներ, ոչ մի խնդիր չունեն Եվրոպական խորհրդարանում օգտագործելու ցեղասպանություն բառը, երբ խոսում են անցյալում տեղի ունեցած իրադարձությունների մասին: «Մենք աշխատում ենք նաեւ Անկարայի հակակառավարական կուսակցության հետ` փորձելով արագացնել պատմաբանների կողմից պատմությունը վերանայելու գործընթացը»,- ասաց բանախոսը` նկատելով, որ այսօրվա Թուրքիան շատ է տարբերվում 10 տարի առաջվա Թուրքիայից: Պատասխանելով այն հարցին, թե ինչպես են գնահատում Հայաստանում անցկացված խորհրդարանական ընտրությունները` Գրեմ Ուոթսոնը նշեց, որ այս ընտրություններն ավելի լավն էին, քան նախորդները: Սակայն, ըստ նրա, դեռեւս այս ուղղությամբ անելիքներ շատ կան: «Անտեսանելի թանաք, տեղեր, որտեղ պարզվում է, որ բնակչության 102 տոկոս է քվեարկել. սրանք բոլորը դեռ մտածելու տեղիք են տալիս: Պետք է մի քիչ արագ շարժվել առաջ: Հայաստանը դա կարող է, ժողովրդավարական հասարակություն ունենալու համար երկրում կան անհրաժեշտ ունակությունները»,- ասաց նա: Եվրոպայի Լիբերալ-դեմոկրատների եւ բարեփոխումների կուսակցության նախագահը Հայոց համազգային շարժման հրավերով է ժամամել Երեւան եւ այսօր նիստ է գումարել: Քաղաքականություն


source: CulturaX

text: Արթուր Վանեցեան. «Իմ Հրաժարականս Թող Ըլլայ «Կանգ Ա՛ռ»-ի Սթափեցնող Քայլ» - Yerepouni Daily News Ազգային անվտանգութեան ծառայութեան (ԱԱԾ) տնօրէն Արթուր Վանեցեան ներկայացուց իր հրաժարականը եւ յայտարարեց, որ ստեղծուած ներկայ իրավիճակին եւ յառաջիկայի ընդհանուր պարունակին մէջ այս քայլը Հայաստանի Հանրապետութեան եւ ժողովուրդին ծառայելու ամէնէն նախընտրելի եւ ամէնէն հիմնաւորուած տարբերակն է: «Այս որոշումը ես տուած եմ նոյնքան վստահ, որքան այն, երբ մեր երկրի համար բախտորոշ փուլին համաձայնեցայ ստանձնել Ազգային անվտանգութեան ծառայութեան տնօրէնի պաշտօնը: Մէկուկէս տարուան իմ գործունէութիւնս միշտ բոլորիդ աչքին առջեւ եղած է, եւ ամէն քայլ առած եմ մէկ սկզբունքով` հայրենիքն ու սպայի պատիւը վեր են ամէն ինչէ: «Պետականաշինութիւնը իր տրամաբանութիւնը ունի` որոշումներու տարերայնութիւնը, գործողութիւններու յախուռնութիւնը, առաջնայինը երկրորդականէն, իսկ անցողիկը մնայունէն չզանազանելու գործելաոճը այն ուղին չէ, որ կը տանի դէպի նպատակներու իրականացում: Ասիկա ընդհանուր ոչինչ ունի սպայի արժանապատուութեան հետ. սպայի ուսադիրն ու զարգացումներու նման ընթացք անհամատեղելի են: Իմ հրաժարականս թող ըլլայ «Կանգ ա՛ռ»-ի սթափեցնող քայլ, մնացած բոլոր տարբերակներուն պիտի յաղթանակէ հայրենիքի հանդէպ պարտքը: Խաղաղութիւն ու անվտանգութիւն մեր երկրին», յայտնեց ան: Այս մասին խօսելով` Հայաստանի վարչապետ Նիկոլ Փաշինեան հաստատեց, որ ինք ստորագրած է Վանեցեանը աշխատանքէն զերծ կացուցելու միջնորդագիր, որուն վերաբերող հրամանագիր ստորագրեց նախագահ Արմէն Սարգսեանը: Ն. Փաշինեան յայտնեց, որ այդ մէկը տեղի ունեցած է քանի մը քննարկումներու ընթացքին ԱԱԾ-ի տնօրէնին հետ եւ փոխադարձ համաձայնութեամբ: «Մենք քննարկած ենք Ա. Վանեցեանի հետագայ գործունէութեան քանի մը տարբերակներ, եւ անոնք պիտի քննարկուին յընթացս: Այս պահուն, կը կարծեմ, պարոն Վանեցեանը պիտի կեդրոնանայ Հայաստանի ֆութպոլի ազգային հաւաքականը Եւրոպայի ախոյեանութեան եզրափակիչ հասցնելու շատ կարեւոր, ազգային եւ պետական խնդիրի լուծման վրայ», դիտել տուաւ վարչապետը:


Լրատվություն Մամլո հաղորդագրություններ Նախագահը Արցախում հանդիպում է ունեցել զորացրված եւ դեռեւս ծառայության մեջ գտնվող զինծառայողների հետ 08.05.2017 - 1000x684px - 312 Կբ - 1000x666px - 475 Կբ - 1000x665px - 483 Կբ - 1000x647px - 268 Կբ - 1000x666px - 242 Կբ - 1000x666px - 296 Կբ - 1000x666px - 470 Կբ - 1000x677px - 297 Կբ - 1000x666px - 289 Կբ - 1000x666px - 313 Կբ - 1000x666px - 384 Կբ - 1000x666px - 314 Կբ - 1000x666px - 339 Կբ - 1000x652px - 252 Կբ - 1000x666px - 307 Կբ - 1000x666px - 306 Կբ - 1000x666px - 353 Կբ - 1000x666px - 270 Կբ - 1000x666px - 305 Կբ - 1000x689px - 287 Կբ - 1000x639px - 284 Կբ - 1000x666px - 307 Կբ - 1000x760px - 269 Կբ - 1000x666px - 241 Կբ - 1000x651px - 287 Կբ - 1000x666px - 313 Կբ - 1000x664px - 278 Կբ - 1000x666px - 301 Կբ - 1000x678px - 275 Կբ - 1000x725px - 293 Կբ - 1000x721px - 324 Կբ - 1000x773px - 354 Կբ Աշխատանքային այցով Արցախի Հանրապետությունում գտնվող ՀՀ Նախագահ, Զինված ուժերի գերագույն գլխավոր հրամանատար Սերժ Սարգսյանն այսօր Շուշիում հանդիպում է ունեցել 2017 թվականին զորացրված, ինչպես նաեւ ներկայումս ժամկետային զինծառայության մեջ գտնվող եւ ծառայության ընթացքում անձնվիրության ու խիզախության համար խրախուսման արժանացած մի խումբ զինծառայողների եւ զորացրված սպաների հետ: Հանդիպմանը մասնակցել են ՀՀ պաշտպանության նախարար Վիգեն Սարգսյանը, ինչպես նաեւ լեգենդար զինվորականներ` գեներալ լեյտենանտ Նորատ Տեր-Գրիգորյանցը եւ գեներալ մայոր Արկադի Տեր-Թադեւոսյանը, որոնց անցած ուղին օրինակ է ներկայիս զինծառայողների համար: Արդեն ավանդական դարձած այս ձեւաչափով հանդիպմանը Նախագահը զինծառայողներին առաջարկել է անկաշկանդ խոսել իրենց անհանգստացնող խնդիրների, պաշտպանության ոլորտի արդիականացման, բարեփոխումների, հայրենիքի հետագա հզորացման ու զարգացման պատկերացումների մասին եւ ներկայացնել իրենց առաջարկությունները: Սերժ Սարգսյանը նաեւ պատրաստակամություն է հայտնել պատասխանել հանդիպման մասնակիցներին հետաքրքրող հարցերին, լսել զինվորականների կարծիքները պաշտպանության նախարարի առաջարկած «Պատիվ ունեմ» եւ «Ես եմ» գաղափարների վերաբերյալ: «Հենց առաջին հանդիպումից հետո ծնվեց գաղափար` այս հանդիպումները դարձնել պարբերական՝ հույս ունենալով, որ հունվարին Դիլիջանում տեղի ունեցած խոսակցությունը կզարգանա եւ կընթանա նույն ճանապարհով: Սա մեզ հնարավորություն է տալիս մի կողմից` որպես խրախուսանք օգտագործել այս հանդիպումները, որովհետեւ դժվար թե ձեզնից շատերը հնարավորություն ունենային հանդիպելու Կոմանդոսի, Նորատ Տեր-Գրիգորյանցի հետ, մյուս կողմից էլ` դա մեզ հնարավորություն է ընձեռում ուշադրություն դարձնել այն հարցերի եւ հանգամանքների վրա, որոնք, միգուցե, առաջին հայացքից մեզ համար տեսանելի չեն՝ սկսած ձեր համազգեստի հարմարավետությունից, ձեր սպառազինության ամբողջականությունից, վերջացրած մարտական պատրաստականության խնդիրներով: Այսօր մեզ բոլորիս համար շատ հիշարժան օր է, շատ հիշարժան օր, որովհետեւ, եթե 25 տարի առաջ չլիներ այս օրը, մենք ոչ միայն հնարավորություն չէինք ունենա այստեղ նստելու, այլ միգուցե արդեն կորցրած կլինեինք այս Արցախ աշխարհը, որովհետեւ Շուշիի ազատագրումը հնավորություն տվեց մեզ ամբողջովին մոբիլիզացնելու մեր ուժերը, դառնալու «ազգ-բանակ» ու հասնելու նրան, որ Ղարաբաղն ամբողջովին ազատագրվի, եւ ապահովվի գոնե այստեղ ապրողների անվտանգությունը: Հիմա շատերն են փորձում խոսել, մեկնաբանել՝ ոմանք դրական տեսանկյունից, ոմանք բացասական, ուրիշներն ինչ-որ տեղ նաեւ հեգնական, այն գաղափարը, որ առաջ քաշեց պաշտապնության նախարարը, նկատի ունեմ` «ազգ-բանակ»-ը: Ովքեր լավ չեն ըմբռնում այս գաղափարի էությունը, նրանց խորհուրդ կտամ շփվել այն մարդկանց հետ, ովքեր ակտիվ մասնակցություն են ունեցել մեր ազատամարտին՝ անկախ նրանից` եղել են զինված ուժերի կազմում, թե ապրել են քաղաքացիական կյանքով: Ուզում եմ, որպեսզի դուք, գնահատելով ուրիշների վաստակը, գնահատելով այն մարդկանց վաստակը, ովքեր հնարավոր են դարձրել մեր հաղթանակը, գնահատեք նաեւ ձեր վաստակը, որովհետեւ եթե չլինեիք դուք, չլինեին ձեզնից առաջ ծառայողները, ակնհայտ է, որ ավագ սերնդի հաղթանակները գրոշի արժեք չէին ունենա: Հաղթանակը նրանով է հաղթանակ, երբ կարողանում ես այն պահել: Ինքներդ գնահատելով ձեր վաստակը՝ պետք է պահանջատեր լինեք, պետք է ակտիվ լինեք, որպեսզի մեր երկիրը զարգանա, հնարավորություն ունենա պահելու իր զինված ուժերը, համալրելու սպառազինությունը»,-հանդիպման սկզբում ասել է Նախագահը: Պաշտպանության նախարար Վիգեն Սարգսյանը Հանրապետության նախագահին եւ հանդիպման մասնակիցներին ներկայացրել է պաշտպանության ոլորտի արդիականացման եւ բարեփոխումների շրջանակում կատարվող հերթական նախագիծը, որը կոչվում է «Դիտակետ»: Այն, ըստ նախարարի, կոչված է զորացրված զինծառայողների մասնակցությամբ զորամաս առ զորամաս վեր հանելու առկա խնդիրները, դրանց լուծումներ տալու եւ բանակում ապահովելու առավելագույն թափանցիկություն եւ հաշվետվողականություն: Նախագահը ողջունել եւ կարեւորել է նման ծրագրի ներդրումը` հանձնարարելով պարբերաբար զեկուցել արդյունքների մասին համապատասխան հետեւություններ կատարելու նպատակով:


text: Իմ մահվան համար աղոթող բոլոր կանանց Hraparak.am-ը գրել է. Երեկ մեր «Ամենավատ կանխատեսումները իրականություն են դառնում» նյութի տակ Ֆեյսբուքում բազում գրառումներ կային։ Դրանց մեջ մեզ հուսադրող եւ ոգեւորող խոսքեր կային, որ գրում էին մեր աշխատանքը գնահատող մարդիկ։ Սակայն կային գրառումներ, որոնք, մեղքս ինչ թաքցնեմ, կարդալուց հետո խելքի չեմ գալիս:


Լրատվություն Մամլո հաղորդագրություններ 08.11.2016 / Նախագահը ներկա է գտնվել Արյունաբանական արդիականացված կենտրոնի եւ հիմնանորոգված Մ.Սարյանի տուն-թանգարանի բացման արարողություններին Նախագահ Սերժ Սարգսյանը եւ տիկին Ռիտա Սարգսյանն այսօր ներկա են գտնվել ՀՀ ԱՆ «Պրոֆ. Ռ.Յոլյանի անվան արյունաբանական կենտրոնի» բացման արարողությանը: Հանրապետության առաջատար բժշկական հաստատությունների ղեկավարների եւ ոլորտի այլ մասնագետների, Երեւանի քաղաքապետի, Առողջապահության նախարարի, ՀԲ երեւանյան գրասենյակի ղեկավարի ու մի շարք այլ հյուրերի ուղեկցությամբ ՀՀ Նախագահը եւ տիկին Ռիտա Սարգսյանը շրջայց են կատարել Հայաստանում արյան հիվանդությունների ախտորոշմամբ եւ բուժմամբ զբաղվող ոլորտի... 08.11.2016 / Պաշտպանության նախարարը Հանրապետության Նախագահին զեկուցել է զոհված եւ հաշմանդամ զինծառայողների ընտանիքներին սոցիալական աջակցության նոր ծրագրի մեկնարկի մասին ՀՀ պաշտպանության նախարար Վիգեն Սարգսյանը Հանրապետության Նախագահին զեկուցել է Նախագահի հանձնարարությամբ եւ նախաձեռնությամբ մեկնարկած` մարտական գործողությունների ընթացքում եւ մարտական հերթապահություն իրականացնող զինծառայողների զոհվելու կամ հաշմանդամություն ստանալու դեպքում պետական ապահովագրական վճարը (ինչպես միանվագ վճարումն, այնպես էլ ամսական վճարները) կտրուկ ավելացնելու ծրագրի մշակումը ՀՀ կենտրոնական բանկի եւ Աշխատանքի եւ սոցիալական հարցերի նախարարության հետ համատեղ ավարտելու մասին:... 05.11.2016 / Նախագահ Սերժ Սարգսյանը մասնակցել է ՀՀԿ կանանց խորհրդի համաժողովին Հայաստանի Հանրապետության Նախագահ, Հայաստանի Հանրապետական կուսակցության (ՀՀԿ) նախագահ Սերժ Սարգսյանն այսօր ՀՀ կառավարության նիստերի դահլիճում մասնակցել է ՀՀԿ կանանց խորհրդի նախաձեռնությամբ կազմակերպված «Հայաստան-25. աշխարհը եւ կանայք» խորագրով համաժողովին՝ նվիրված Հայաստանի Հանրապետության անկախության 25-ամյակին: Նախագահ Սերժ Սարգսյանն իր ողջույնի խոսքն է հղել համաժողովի մասնակիցներին: *** Նախագահ Սերժ Սարգսյանի խոսքը ՀՀԿ կանանց խորհրդի «Հայաստան-25.... 04.11.2016 / Նախագահ Սերժ Սարգսյանը Բագրատաշենում հանդիպում է ունեցել Վրաստանի վարչապետ Գիորգի Կվիրիկաշվիլիի հետ Նորակառույց սահմանային անցման կետի պաշտոնական բացման արարողությանը մասնակցելու եւ հայ-վրացական «Բարեկամության կամրջի» կառուցման նախապատրաստական աշխատանքներին ծանոթանալու նպատակով Բագրատաշենում գտնվող ՀՀ Նախագահ Սերժ Սարգսյանն այսօր հանդիպում է ունեցել այդ կապակցությամբ Հայաստան ժամանած Վրաստանի վարչապետ Գիորգի Կվիրիկաշվիլիի հետ: Ողջունելով վարչապետ Կվիրիկաշվիլիին՝ ՀՀ Նախագահը կարեւորել է բարձր մակարդակի կանոնավոր շփումները, որոնք, նրա համոզմամբ, նպաստում են հայ-վրացական... 04.11.2016 / Նախագահ Սերժ Սարգսյանը մասնակցել է Բագրատաշենի սահմանային անցման կետի բացման արարողությանը Նախագահ Սերժ Սարգսյանն այսօր աշխատանքային այցով մեկնել է Տավուշի մարզ՝ մասնակցելու Բագրատաշենի նորակառույց սահմանային անցման կետի պաշտոնական բացման արարողությանը եւ ծանոթանալու հայ-վրացական «Բարեկամության կամրջի» կառուցման նախապատրաստական աշխատանքներին: Բացմանը ներկա է եղել նաեւ այդ արարողության կապակցությամբ Հայաստան ժամանած Վրաստանի վարչապետ Գիորգի Կվիրիկաշվիլիի գլխավորած պատվիրակությունը: Միջոցառմանը մասնակցել են ՀՀ տրանսպորտի, կապի եւ տեղեկատվական տեխնոլոգիաների... 03.11.2016 / Սերժ Սարգսյանն ընդունել է Սլովակիայի Ազգային խորհրդի նախագահի գլխավորած պատվիրակությանը 2002 Նախագահ Սերժ Սարգսյանն այսօր ընդունել է Սլովակիայի Հանրապետության Ազգային խորհրդի նախագահ Անդրեյ Դանկոյի գլխավորած պատվիրակությանը: Հանրապետության Նախագահը ողջունել է հյուրերին մեր երկրում եւ ընդգծել, որ Հայաստանը կարեւոր նշանակություն է տալիս միջխորհրդարանական համագործակցությանը՝ համարելով այն միջպետական հարաբերությունների կարեւոր բաղադրիչ: Սերժ Սարգսյանը հույս է հայտնել, որ Սլովակիայի Ազգային խորհրդի նախագահի այցը նոր էջ կբացի երկու բարեկամ երկրների օրենսդիր մարմինների միջեւ կապերի...


text: Ներկայիս դարաշրջանի զարգացման բուռն ընթացքն օրեցօր մեզ մատուցում է նորանոր անակնկալներ: Որքան անպարագիծ է մարդու երեւակայությունը, այնքան անսահման են նրա կողմից առաջարկվող քաղաքակիրթ ապրելակերպի կատարելագործման միջոցները: Օր օրի առավել հրամայական է դառնում առավել վայելուչ ու բարձրակարգ պայմաններով ապրելու պահանջը: Ամերիաբանկն առաջարկում է Ձեզ միջազգային ժամանակակից, հարմարավետ եւ հուսալի VISA / MASTERCARD GOLD վարկային քարտը, որն ամբողջ աշխարհում համարվում է հեղինակավոր վճարային միջոց: Այն ոչ միայն կապահովի Ձեզ համար ապրանքների եւ ծառայությունների վճարման հարմարավետություն ու ապահովություն, այլ նաեւ կընձեռի աննախադեպ լրացուցիչ հնարավորություններ` փաթեթում անվճար ընդգրկված IAPA միջազգային զեղչային համակարգի եւ ճանապարհորդական ապահովագրության միջոցով: IAPA-ն միջազգային ճանապարհորդական ակումբ է, որն իր անդամներին տրամադրում է ճանապարհորդության պլանավորման հնարավորություն եւ տեղային ինտերնետային ծառայություններ աշխարհի ավելի քան 150 երկրում: IAPA քարտատերերին ընձեռվում են բացառիկ զեղչեր մեքենաների վարձույթի 6 խոշորագույն միջազգային ընկերությունների եւ 200 հյուրանոցային ցանցերի ավելի քան 80000 հյուրանոցների ծառայություններից օգտվելիս: Ճանապարհորդական ապահովագրությունը Ձեզ հնարավորություն կտա անհոգ ճանապարհորդել` վստահ լինելով, որ աշխարհի ցանկացած կետում կարելի է ստանալ անհրաժեշտ բժշկական օգնություն՝ ապահովելով առողջ հանգիստը: Ամերիաբանկի կողմից տրամադրվող GOLD վարկային քարտը կվկայի Ձեր ֆինանսական մեծ հնարավորությունների եւ հաջողությունների մասին:


Խաչատուրովը չի կարողանում մեկնել ՌԴ. փաստաբան — Երկիր Մեդիա Խաչատուրովը չի կարողանում մեկնել ՌԴ. փաստաբան Նրա գործուղման ժամկետն ավարտվել է օգոստոսի 1-ին 16:02 - 01.08.2018 1116 Դիտում ԽաչատուրովՀԱՊԿՀՔԾՌԴփաստաբան Մասիսի քաղաքապետի եղբայրը 2 մլն դրամ գրավի դիմաց ազատ կարձակվի Միակողմանի զիջումների մասին ցանկացած հայտարարություն համարում եմ դավաճանություն. Արթուր Թովմասյան Ադրբեջանական կոնգրեսի լուծարումը քաղաքականության հետ կապված չէ. ՌԴ ԱԳՆ Այս մասին հայտարարել է ՌԴ ԱԳ փոխնախարարը։


text: Թուրքիայի օդուժը հարվածել է Հաքքարիում եւ Իրաքի հյուսիսում PKK-ի դիրքերին | Razm.info ← ՌԴ ԶՈւ Կասպյան նավատորմիղը ուսումնական վարժանքներ է անում «Փոխգործակցություն – 2017» զորավարժությանը ներգրավված են ՀԱՊԿ անդամ երկրների ԶՈւ տարբեր ստորաբաժանումներ → Թուրքիայի օդուժը հարվածել է Հաքքարիում եւ Իրաքի հյուսիսում PKK-ի դիրքերին Posted on Հոկտեմբեր 9, 2017 by Տարոն Հովհաննիսյան | Leave a comment Թուրքիայի ԶՈւ ռազմաօդային ուժերը հարվածել են Իրաքի հյուսիսում, ինչպես նաեւ Թուրքիայի Հաքքարի նահանգում «Քրդստանի աշխատավորական կուսակցության» (PKK) դիրքերին. նշվում է թուրքական կողմի պաշտոնական տեղեկատվությունում։ Այս մասին հայտնում է թուրքական պետական «Անադոլու» լրատվական գործակալությունը (1, 2)։ Թուրքիայի ԶՈւ F-16 կործանիչ Նշվում է, որ Հաքքարիում PKK-ի անդամների տեղը հստակեցրել են անօդաչու թռչող սարքերի միջոցով. հարվածի արդյունքում «չեզոքացվել է» կառույցի 5 անդամ։ Գրեթե նույնը ասվում է նաեւ Իրաքի հյուսիսային լեռնային շրջաններում քրդական կառույցի դիրքերին հարվածելու մասին հաղորդագրությունում։ Թուրքական կողմը նաեւ հայտում է, թե PKK-ի անդամները նախապատրաստվում էին հարձակվել իրենց դիրքերին։ Մասնավորապես Իրաքի հյուսիսում ավիահարվածները պլանային բնույթ են կրում, սակայն հաճախակիացել են վերջին մեկ ամսում։


text: Օրերս Լոս Անջելեսի Dolby Theatre համերգասրահում տեղի է ունեցել ՌԴ-ում հայտնի, «СКАРТЕЛ» ընկերության հիմնադիր, 46-ամյա գործարար Ալբերտ Ավդոլյանի որդու՝ Գասպարի եւ «Межрегионсоюзэнерго» ընկերության համասեփականատեր, խոշոր ձեռնարկատեր Էլդար Օսմանովի դստեր' Լոլիտայի հարսանիքը: Հարսանյաց շքեղ արարողությանը մասնակցել են համաշխարհային եւ ռուսական շոու բիզնեսի ներկայացուցիչներ։ Նրանց թվում էին Սվետլանա Լոբոդան, Նիկոլայ Բասկովը, Ստաս Միխայլովը, Լեդի Գագան, Ջեյսոն Դերուլոն։ Երեկոն վարել են Քսենիա Սոբչակը եւ Անդրեյ Մալախովը։ Միջոցառումը կազմակերպելու համար ծախսվել է 600 մլն ռուբլի Նշենք, որ ըստ Forbes-ի, Ալբերտ Ավդոլյանի կարողությունը կազմում է 800 մլն դոլար։ Այս մասին գրում է ռուսական Spletnik.ru կայքը։


text: Ագաթ, միներալ, նուրբ շերտավոր քաղկեդոնի տեսակ։ Լինում է տարբեր գույների եւ երանգների զուգահեռ նուրբ գծաշերտերով, նախշերով ու ցանցով, գետաքարերի, խողովակաձեւ մարմինների երակների ձեւով։ Կարծրությունը միներոլոգիական սանդղակով 6–6, 5 է։ Առաջանում է հրաբխային ապարներում՝ ջրաջերմային սիլիկաթթվային լուծույթների նստեցմամբ։ Կիսաթանկարժեք քար է, օգտագործվում է տեխնիկայում եւ ակնագործության մեջ։ Կվարցի տեսակ է։ Այս հոդվածի կամ նրա բաժնի որոշակի հատվածի սկզբանական տարբերակը վերցված էՀայաստանի բնաշխարհ հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։


«Կոնկրետ այս դեպքում ուժային կառույցների ներկայացուցիչները, հատուկ ջոկատայինները ամեն ինչ կազմակերպել էին նախօրոք, այնտեղ զինված մարդիկ կային: ԼՂՀ Ոստիկանության հայտարարությունից անգամ երեւում է, որ նրանք պատասխանատվությունը վերցրել են իրենց վրա: Նրանք գործել են ոչ թե իրավապահ մարմիններին հարիր գործելաոճով, այլ ավելի շատ քրեական աշխարհին հարիր գործելաոճով»,-նշեց Հարությունյանը:


source: wikipedia

text: Բենին, պետություն Արեւմտյան Աֆրիկայում՝ Գվինեական ծոցի ափին։ Տարածքի մեծ մասը մինչեւ 500 մ բարձրության սարավանդ է, հարավում Մերձծովյան դաշտավայրն է, հյուսիս-արեւմուտքում՝ Ատակորա լեռները։ Կլիման մերձհասարակածային է։ Խոշոր գետերն են Վեմեն եւ Մեկրուն։ Օգտակար հանածոներից աղքատ է։ Պատմություն XV–XVII դարերում երկրի տարածք են թափանցել եվրոպական (առաջինը՝ պորտուգալացի) ստրկավաճառներն ու վաճառականները։ XVII դարում այստեղ ձեւավորվել է Դահոմեա պետությունը, որը 1890-ական թվականներին զավթել են ֆրանսիացի գաղութարարները։ Անկախություն է ձեռք բերել 1960 թ-ի օգոստոսին՝ Դահոմեայի Հանրապետություն անունով։ Այժմյան անունն ստացել է 1975 թ-ին։ Բնակչությունը կազմված է 4 հիմնական էթնիկ խմբերից (աջաներ, սոմբաներ, յորուբաներ, ֆուլբեներ)։ Տնտեսություն Երկրի տնտեսության հիմքը գյուղատնտեսությունն է։ Արտահանության համար մշակում են կոկոսյան արմավենի, բամբակենի, կակաո, տեղական սպառման համար՝ եգիպտացորեն, սուրճ, յամս, բատատ, սորգո, գետնանուշ եւ այլն։ Վեմե գետի հովտում զբաղվում են նաեւ բրնձի մշակությամբ։ Կան արմավենու յուղի եւ բամբակազտիչ ձեռնարկություններ։ Զբաղվում են անասնապահությամբ, ափամերձ գոտում՝ ձկնորսությամբ։ Բենինում ապրող ժողովուրդներն ունեն ինքնատիպ մշակույթ, որի մեջ զգալի տեղ են գրավում երկրի պատմությունն արտացոլող լեգենդները։ Բենինի ժողովուրդները սեփական գիր չունեն։ Տարածված են թատերական ներկայացումները, որոնց հիմքում ընկած են կրոնական ծիսակատարությունները եւ կենցաղային պարերը։ Ծանոթագրություններ Աղբյուրներ Հայկական հանրագիտարան Բենին Աֆրիկայի երկրներ ՄԱԿ-ի անդամ երկրներ Աֆրիկյան միության անդամ երկրներ Ֆրանսախոս երկրներ Լիբերալ ժողովրդավարություններ Ֆրանկոֆոնիայի միջազգային կազմակերպության անդամ երկրներ Հանրապետություններ